| **ZPU-4** |
| --- |
|  |
| **Tipas** | velkamasis kulkosvaidžių įrenginys |
| **Kūrėjas** | VNII-100 |
| **Šalis** | TSRS vėliava TSRS |
| **Sukurta** | 1948 |
| **Gaminta** |  |
| **Gamintojas** |  |
| **Pagaminta vienetų** |  |
| **Naudota** | nuo 1949 iki dabar |
| **Charakteristikos** |
| **Ekipažas** | 5 |
| **Masė (t)** | 1810 |
| **Kovinė masė (t)** | 1810 |
| **Ilgis (m)** | 4,53 (transportavimo parengtyje) |
| **Plotis (m)** | 1,72 (transportavimo parengtyje) |
| **Aukštis (m)** | 2,13 (transportavimo parengtyje) |
|  |
| **Šarvo storis (mm)** |  |
| **Pagrindinis ginklas** | 4 × kulkosvaidžiai KPV4800 šov. |
| **Kalibras** | 14,5 mm |
| **Papildomi ginklai** |  |
|  |
| **Važiuoklė (formulė)** | 4 ratų ratinė |
| **Kelio prošvaisa** |  |
| **Variklis** | be variklio |
| **Variklio galia (AJ, (kW))** |  |
| **Kuras** |  |
| **Nuotolis plentu (km)** |  |
|  |
| **Važiavimo greitis (km/h)** |  |
| **Plaukimo greitis (km/h)** |  |
| **Įveik.sienelės aukštis (m)** |  |
| **Įveik.griovio plotis (m)** |  |
| **Įveik.įkalnė** |  |

**ZPU-4** (rus. *ЗПУ-4*) – tarybinis suketverintas zenitinis 14,5 mm kalibro kulkosvaidžių KPV įrenginys, skirtas kovai su oro taikiniais. Naudojamas ir kovai su antžeminiais taikiniais – lengvai šarvuota technika, gyvąja jėga.

Aprašas
-------

Šaudymo sparta – 600 šūvių/min. vienam vamzdžiui (visais vamzdžiais – 2400 šūv./min.). Masė 1,81 t.

14,5 mm kalibro kulkosvaidžių įrenginiai skirti kovai su aviacija iki 1500 m aukščio. Įrenginiai sukonstruoti panaudojant 14,5 mm kalibro S. Vladimirovo kulkosvaidį KPV, su šaudymo nuotoliu 2000 m.

Kulkosvaidžiai aušinami oru, vamzdžiai gali būti greitai pakeisti. Gali šaudyti įvairiais 14,5×114 mm šoviniais – šarvamušiais padegamaisiais, šarvamušiais trasuojamaisiais, padegamaisiais trasuojamaisiais.

ZPU-4 naudoja keturratę važiuoklę, panašią į pasenusios 25 mm kalibro 1940 m. modelio automatinės priešlėktuvinės patrankos 72-K važiuoklę. Parengtas šaudyti ZPU-4 įrenginys pastatomas ant specialių atramų, ši parengimo šaudyti (ar parengimo transportuoti) operacija trunka 15-20 sekundžių. Esant reikalui ZPU-4 gali šaudyti ir ir nuo ratų (transportavimo parengtis).

Istorija
--------

ZPU-4 pradėtas kurti 1945 m. paskelbus konkursą. Konkurse dalyvavo gamykla Nr. 2 ir OKB-43. Pradiniai bandymai parodė, kad I. Leščinskio ZPU-4 (gamykla Nr. 2) pranašesnis už OKB-43 įrenginį.
Likvidavus bandymuose aptiktus ZPU-4 trūkumus 1946 m. Leščinskio ZPU-4 buvo pakartotinai bandomas Donguzo poligone. 1948 m. rugpjūtį-rugsėjį įrenginys baigtas bandyti kariuomenėje ir 1949 m. priimtas į ginkluotę.

ZPU-4 Korėjos kare naudojo Šiaurės Korėjos ir Kinijos kariuomenė. Vietname amerikiečiai ZPU-4 laikė pavojingiausiu sraigtasparnių naikintoju.
Irako kariuomenė naudojo ZPU-4 Persijos įlankos kare. Lengvuose sunkvežimiuose, krovininiuose lengvuosiuose automobiliuose įtaisytus ZPU-4 ir ZPU-2 Sirijos vyriausybinė kariuomenė naudoja prieš maištininkus, o šie – prieš vyriausybines pajėgas.

TSRS kariuomenėje kariuomenėje ZPU-4 pakeitė galingesnė sudvejinta patranka ZU-23-2.

Variantai
---------

* ZPU-4
	+ Type 56 – Kinijoje gamintas variantas
	+ MR-4 – Rumunijoje gamintas modifikuotas variantas su dvirate važiuokle.
* BTR-152A – BTR-152 šarvuotis su kėbule įmontuotu ZPU-2 arba ZPU-4. Ginkluotėn buvo priimtas 1952 m.

Naudotojai
----------

Žemiau pateikti 2010 m. duomenys pagal „Military Ballance 2010" :

* Angolos vėliava Angola – armija ? vnt.
* Alžyro vėliava Alžyras – armija 40 vnt.
* Burkina Faso vėliava Burkina Fasas – armija 30 vnt. (ZPU-2 ir ZPU-4 kartu)
* Burundžio vėliava Burundis – armija 15 vnt.
* Čado vėliava Čadas – armija ? vnt.
* Egipto vėliava Egiptas – armija 300 vnt.
* Irano vėliava Iranas – armija ? vnt.
* Kambodžos vėliava Kambodža – armija ? vnt. (ZPU-1, ZPU-2 ir ZPU-4 kartu)
* Kongo Respublikos vėliava Kongo Respublika – armija ? vnt.
* Kongo Demokratinės Respublikos vėliava Kongo Demokratinė Respublika – armija 12 vnt.
* Latvijos vėliava Latvija – armija 2 vnt.
* Ganos vėliava Gana – armija, keletas vnt.
* Madagaskaro vėliava Madagaskaras – armija 50 vnt.
* Malavio vėliava Malavis – armija 40 vnt.
* Mauritanijos vėliava Mauritanija – armija 12 vnt.
* Maroko vėliava Marokas – armija 20 vnt.
* Namibijos vėliava Namibija – armija 50 vnt.
* Nepalo vėliava Nepalas – 30 vnt. (kiniška versija Type 56)
* Seišelių vėliava Seišeliai – armija ? vnt. (nebenaudoja)
* Sudano vėliava Sudanas – armija daug vnt.
* Tanzanijos vėliava Tanzanija – armija 40 vnt. (ZPU-2 ir ZPU-4 kartu, nebenaudoja)
* Togo vėliava Togas – armija 38 vnt.
* Ugandos vėliava Uganda – armija ? vnt. (ZPU-1, ZPU-2 ir ZPU-4 kartu)
* Zimbabvės vėliava Zimbabvė – armija 36 vnt. (ZPU-1, ZPU-2 ir ZPU-4 kartu)

? rodo, kad žinyne skaičius nenurodytas.

Nuorodos
--------

1. ↑  FSA rebels firing a truck mounted zpu-4 at Syrian Army
2. ↑  The Military Balance 2010: annual assessment of the military capabilities and defence economics

* ZPU-4 Anti-aircraft quadruple guns 14.5 mm